આજે દિલ્હીમાં દેખાવો કરતા રાહુલ ગાંધીની અટકાયત કરવામાં આવી હતી. તે અગાઉ સીબીઆઈ વિવાદ અંગે રાહુલ ગાંધીએ કહ્યું કે, મોદી સરકારને રાફેલ ડીલની તપાસનો ડર છે. તેથી આલોક વર્માને રજા પર મોકલી દેવામાં આવ્યો છે. સીબીઆઈના ચીફને હટાવવાનું કામ ત્રણ લોકોની કમિટી કરે છે. તેમાં પીએમ, નેતા પ્રતિપક્ષ અને ચીફ જસ્ટિસ સામેલ હોય છે. પીએમએ કોઈની સલાહ વગર સીબીઆઈ ચીફને હટાવી જનતાનું અપમાન કર્યું છે. આ બંધારણ તેમજ ચીફ જસ્ટિસનું પણ અપમાન હોવાનું જણાવતા રાહુલ ગાંધીએ કહ્યું કે, આ મામલે કોંગ્રેસે રાષ્ટ્રપતિ પાસે જવાનું નક્કી કર્યું છે. સીબીઆઈ કચેરી બહાર રાહુલ ગાંધીએ કહ્યુ કે, નરેન્દ્ર મોદી દેશની તમામ સંસ્થાઓ પર આક્રમણ કરી રહ્યા છે પણ કોંગ્રેસ પાર્ટી ચોકીદારને ચોરી નહી કરવા દે.